APSTIPRINĀTS
 iepirkuma komisijas
2018. gada 21. marta sēdē
protokols Nr.1

Valsts asinsdonoru centrs

**ATKLĀTA KONKURSA**

**„Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”**

**(iepirkuma identifikācijas Nr. VADC 2018/06)**

**NOLIKUMS**

Rīga, 2018

## I. VISPĀRĪGĀ INFORMĀCIJA

## Iepirkuma identifikācijas numurs, iepirkuma procedūra, pasūtītājs un tā rekvizīti:

* 1. Iepirkuma identifikācijas numurs: VADC2018/06
	2. Pasūtītājs un tā rekvizīti: Valsts asinsdonoru centrs, Sēlpils iela 9, Rīga, Latvijas Republika, LV-1007, VNM kods Nr. 90000013926 (turpmāk – Pasūtītājs), tālrunis +37167471472, fakss +37167408881, elektroniskā pasta adrese: iepirkumi@vadc.gov.lv, mājas lapas adrese: [www.vadc.lv](http://www.vadc.lv)

Bankas rekvizīti:

Banka: Valsts kase

Bankas kods TRELLV22

Konta Nr. LV20TREL2290567004000

* 1. Iepirkuma procedūra – atklāts konkurss.
	2. Kontaktpersonas organizatoriska rakstura informācijas sniegšanai: Administratīvā departamenta vecākā iepirkumu speciāliste Līga Jākobsone, tālr. +37167408874, e-pasts: iepirkumi@vadc.gov.lv.
1. **Pretendents**
	1. Pretendents ir normatīvajos aktos noteiktajā kārtībā reģistrēta persona vai šādu personu apvienība, kas iesniegusi piedāvājumu piegādāt preces saskaņā ar iepirkuma „Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”, identifikācijas Nr. VADC 2018/06 (turpmāk – iepirkums), nolikumā (turpmāk –nolikums) norādītajām Pasūtītāja prasībām
	2. Pretendentam pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas saistības par šīm izmaksām neatkarīgi no iepirkuma rezultāta.
2. **Iepirkuma priekšmeta apraksts**
	1. Maisu – caurulīšu sistēmu ar filtru filtrētas eritrocītu masas sagatavošanai un uzglabāšanai (turpmāk – prece) iegāde ar piegādi saskaņā ar Tehnisko specifikāciju.
	2. CPV kods: 33000000-0.
	3. Iepirkuma līguma darbības termiņš – līdz līguma saistību izpildei, prognozētā iepirkuma līguma darbības laika – 12 (divpadsmit) mēneši ietvaros.
	4. Pakalpojumu sniegšanas vieta: Valsts asinsdonoru centrs, Sēlpils iela 9, Rīga, LV-1007.
	5. Iepirkuma priekšmeta piegādes notiek atbilstoši Pasūtītāja veiktajiem pasūtījumiem iepirkuma līguma noteiktajā kārtībā.
3. **Piedāvājuma izvēles kritērijs.** Piedāvājuma izvēles kritērijs ir Tehniskās specifikācijas prasībām atbilstošs saimnieciski izdevīgākais piedāvājums ar zemāko cenu.
4. **Informācijas apmaiņa un papildu informācijas sniegšana**
	1. Iepirkuma dokumentācija ir pieejama Pasūtītāja mājas lapā [www.vadc.lv](http://www.vadc.lv) sadaļā “Publiskie iepirkumi”.
	2. Ieinteresētajiem piegādātājiem ir tiesības prasīt papildu informāciju par iepirkumu, tai skaitā, prasīt paskaidrojumus par iepirkuma nolikumu šādā kārtībā:
		1. visi pieprasījumi nosūtāmi uz e-pasta adresi: iepirkumi@vadc.gov.lv;
		2. visos pieprasījumos jāietver norāde: “Maisu – caurulīšu sistēma ar filtru filtrētas eritrocītu masas sagatavošanai un uzglabāšanai” (Iepirkuma identifikācijas Nr. VADC 2018/06) nolikumu”;
	3. Ja piegādātājs ir laikus pieprasījis papildu informāciju par iepirkuma procedūras dokumentos iekļautajām prasībām, Pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām.
5. **Piedāvājuma iesniegšanas laiks, vieta un piedāvājumu atvēršanas sanāksme**
	1. Pretendenti piedāvājumus iesniedz līdz 2018. gada 6. aprīlim, plkst. 11:00 Pasūtītāja telpās, Sēlpils ielā 9, Rīgā, Latvijas Republikā, LV-1007, 228. kabinetā, darba dienās no plkst. 9:00 līdz 16:00, iesniedzot personīgi, nosūtot pa pastu uz norādīto adresi vai ar kurjera starpniecību.
	2. Nosūtot piedāvājumu pa pastu vai izmantojot kurjera pakalpojumus pretendents uzņemas atbildību par piedāvājuma nogādāšanu līdz nolikuma 6.1. punktā norādītajam termiņam nolikuma 6.1. punktā norādītajā vietā. Piedāvājumi pēc nolikuma 6.1. punktā norādītā iesniegšanas termiņa beigām netiks pieņemti, un pa pastu vai izmantojot kurjera pakalpojumus saņemtie piedāvājumi tiks nosūtīti atpakaļ pretendentam neatvērti.
	3. Piedāvājumu atvēršana un vērtēšana notiek slēgtā komisijas sēdē saskaņā ar nolikuma nosacījumiem.

## II. PIEDĀVĀJUMA NOFORMĒJUMA PRASĪBAS

1. Pretendenti sagatavo un iesniedz piedāvājumu saskaņā ar nolikumā izvirzītajām prasībām. Pretendents iesniedz vienu piedāvājuma variantu par visu iepirkuma priekšmetu.
2. Piedāvājums sastāv no šādām daļām:
	1. Pretendenta atlases dokumenti:
		1. Pieteikums dalībai iepirkumā (forma nolikuma 1. pielikumā);
		2. Ārvalstīs reģistrēta pretendenta attiecīgās valsts Uzņēmumu reģistra vai līdzvērtīgas uzņēmējdarbību/komercdarbību reģistrējošas iestādes izdotas reģistrācijas apliecības kopija vai izziņas kopija, kas apliecina, ka pretendents ir reģistrēts likumā noteiktajā kārtībā.
		3. Ražotāja vai tā pārstāvja pilnvarojuma apliecinājums (izsniegtās pilnvaras apliecināta kopija) pretendentam par tiesībām pārdot preci Latvijā. Gadījumā, kad pretendents iesniedz ražotāja pārstāvja pilnvarojuma vēstuli, klāt jāpievieno ražotāja vēstule pilnvarotajam pārstāvim par tiesībām pārdot piedāvāto preci Latvijā.
		4. Dokuments (apliecinājums), kurā norāda, vai pretendenta vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance nepārsniedz 10 miljonus euro; vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro un/vai gada bilance kopā nepārsniedz 43 miljonu euro).
	2. Tehniskais un finanšu piedāvājums, sagatavoti atbilstoši 2. pielikuma un 3. pielikuma formām.
	3. Preču paraugi saskaņā ar tehniskās specifikācijas 4.4.  punktu.
3. Piedāvājuma dokumenti (nolikuma 8.1.-8.2. punkts) iesniedzami aizlīmētā iepakojumā vai aploksnē, uz kuras jānorāda:
	1. iepirkuma procedūra „Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”,
	2. iepirkuma identifikācijas Nr. VADC 2018/06;
	3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
	4. pretendenta nosaukums un juridiskā adrese;
	5. pretendenta kontaktpersonas vārds, uzvārds, tālruņa numurs;
	6. atzīme: „Piedāvājums iepirkumam ”.
	7. atzīme: „Neatvērt līdz 2018. gada 6. aprīlim, plkst.11.00”.
4. Preču paraugi (nolikuma 8.3. punkts) iesniedzami atsevišķā slēgtā iepakojumā, uz kura jānorāda:
	1. iepirkuma procedūra „Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”,
	2. iepirkuma identifikācijas Nr. VADC 2018/06;
	3. Pasūtītāja nosaukums un adrese: Valsts asinsdonoru centrs, Sēlpils iela 9, Rīga, Latvijas Republika, LV-1007;
	4. pretendenta nosaukums un juridiskā adrese;
	5. pretendenta kontaktpersonas vārds, uzvārds, tālruņa numurs;
	6. atzīme: „Preču paraugi”;
	7. atzīme: „Neatvērt līdz 2018. gada 6. aprīlim, plkst.11.00”
5. Piedāvājuma noformējuma prasības:
	1. 1 (viens) eksemplārs drukātā formā ar norādi ORIĢINĀLS un 1 (viena) kopija elektroniskā formā *pdf* formātā (izņemot tehnisko un finanšu piedāvājumus, kas iesniedzami *docx* formātā ar kopēšanas un drukāšanas iespēju) uz datu nesēja (kompaktdisks vai zibatmiņa) ar norādi KOPIJA. Piedāvājuma kopija ir jāiesniedz vienā datnē. Ja objektīvu apstākļu dēļ tas nav iespējams, pretendents nodrošina, ka datņu nosaukumi tiek numurēti un veido secību, kas pilnībā atbilst piedāvājuma oriģinālā ietverto dokumentu secībai. Ja piedāvājuma kopija atšķirsies no piedāvājuma oriģināla, iepirkuma komisija ņems vērā piedāvājuma oriģinālu;
	2. iesniegtajiem dokumentiem jābūt sakārtotiem vienkopus, ar numurētām lapām, satura rādītāju un cauršūtiem ar auklu tādā veidā, kas nepieļauj to atdalīšanu – uz pēdējās lapas aizmugures cauršūšanai izmantojamā aukla nostiprināta ar pārlīmētu lapu, uz kuras norādīts cauršūto lapu skaits, ko ar savu parakstu un pretendenta zīmoga/spiedoga nospiedumu (ja tāds ir paredzēts) apliecina pretendenta pārstāvis. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts;
	3. ja pretendents iesniedzis kāda dokumenta kopiju, tā jāapliecina atbilstoši Ministru kabineta 2010. gada 28. septembra  noteikumu Nr. 916 “Dokumentu izstrādāšanas un noformēšanas kārtība” prasībām.
	4. Piedāvājuma dokumenti jāsagatavo latviešu valodā. Ārvalstu izsniegtie apliecinājumu dokumenti var tikt iesniegti svešvalodā ar pievienotu pretendenta apliecinātu tulkojumu latviešu valodā. Par dokumentu tulkojuma atbilstību oriģinālam atbild pretendents.
	5. Piedāvājuma dokumentiem jābūt skaidri salasāmiem, bez labojumiem, lai izvairītos no jebkādām šaubām un pārpratumiem, kas attiecas uz vārdiem un skaitļiem, un bez iestarpinājumiem, izdzēsumiem vai matemātiskām kļūdām.
	6. Piedāvājums jāparaksta pretendenta pārstāvim, kuram ir pārstāvības tiesības vai tā pilnvarotai personai, pievienojot pilnvaru pretendenta atlases dokumentu piedāvājuma daļā. Pilnvarā precīzi jānorāda pilnvarotajai personai piešķirto tiesību un saistību apjoms.
6. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs atsaukt iesniegto piedāvājumu, rakstveidā par to paziņojot Pasūtītājam.
7. Pirms nolikuma 6.1. punktā noteiktā piedāvājuma iesniegšanas termiņa beigām pretendents ir tiesīgs grozīt iesniegto piedāvājumu. Paziņojums par grozījumiem piedāvājumā sagatavojams, noformējams un iesniedzams tāpat kā piedāvājums (atbilstoši nolikuma prasībām) un uz tā ir jābūt norādei, ka tie ir sākotnējā piedāvājuma grozījumi.

**III. Nosacījumi Pretendenta dalībai IEPIRKUMā**

## Nosacījumi Pretendenta dalībai iepirkumā

* 1. Pasūtītājs izslēdz pretendentu no turpmākās dalības iepirkuma procedūrā, kā arī neizskata pretendenta piedāvājumu, ja uz pretendentu attiecināms viens vai vairāki Publisko iepirkumu likuma 42.panta pirmajā daļā norādītie izslēgšanas nosacījumi. Pretendentu izslēgšanas gadījumi tiks pārbaudīti Publisko iepirkumu likuma 42. pantā noteiktajā kārtībā
	2. Pretendents normatīvajos aktos noteiktajos gadījumos ir reģistrēts Latvijas Republikas Uzņēmumu reģistra komercreģistrā vai līdzvērtīgā komersantu reģistrācijas reģistrā ārvalstīs (ja attiecīgās ārvalsts normatīvie akti šādu reģistrāciju paredz).
	3. Pretendentam ir tiesības pārdot piedāvāto preci Latvijā.

**IV. Piedāvājumu vērtēšana**

## Piedāvājumu noformējuma pārbaudi, pretendentu atlasi, tehnisko piedāvājumu atbilstības pārbaudi un piedāvājuma izvēli iepirkuma komisija veic slēgtā sēdē.

## Piedāvājumu vērtēšanu iepirkuma komisija veic šādos 4 (četros) secīgos posmos, katrā nākamajā posmā vērtējot tikai tos piedāvājumus, kas nav noraidīti iepriekšējā posmā:

## 1. posms – Piedāvājumu noformējuma pārbaude. Iepirkuma komisija pārbauda, vai piedāvājums sagatavots un noformēts atbilstoši nolikumā norādītajām noformēšanas prasībām.

## 2. posms – Pretendentu atlase. Iepirkuma komisija, ņemot vērā iesniegtos pretendentu atlases dokumentus, novērtē, vai pretendenti atbilst nolikumā noteiktajām prasībām.

## 3.posms - Tehnisko piedāvājumu atbilstības pārbaude. Iepirkuma komisija pārbauda iesniegtā piedāvājuma atbilstību tehniskajā specifikācijā noteiktajām prasībām.

## 4. posms – Piedāvājuma ar viszemāko cenu noteikšana un tā atbilstības novērtēšana. Iepirkuma komisija izvēlas no pretendentu piedāvājumiem, kas atbilst atlases un tehniskās specifikācijas prasībām, piedāvājumu ar viszemāko cenu bez PVN un tā preču paraugus nodod komisijas pieaicinātam ekspertam preču atbilstības novērtēšanai. Pretendents, kurš iesniedzis piedāvājumā preci ar zemāko cenu, un kura tiek atzīta par atbilstošu preču atbilstības novērtējumā, tiek atzīts par uzvarētāju iepirkumā.

## Preču paraugu atbilstības novērtēšana tiek uzsākta ne ātrāk kā 7 (septiņas) dienas pēc piedāvājumu atvēršanas, par tās uzsākšanas laiku vismaz 3 (trīs) dienas iepriekš paziņojot ieinteresētajam pretendentam (piedāvājuma iesniedzējam).

## Pretendenta iesniegtos preču paraugus atver eksperta, vismaz 2 (divu) iepirkumu komisijas locekļu un pretendenta pilnvarota pārstāvja klātbūtnē Pasūtītāja Asins komponentu sagatavošanas nodaļā. Pretendenta pilnvarotais pārstāvis ir tiesīgs novērot preču atbilstības novērtēšanas procesu.

## Preču paraugu atbilstības novērtēšanā veic: vizuālo apskati, eritrocītu masas filtrāciju un sagatavota asins komponenta kvalitātes kontroli akreditētā Pasūtītāja laboratorijā. Preču paraugu atbilstības novērtēšanu veic atbilstoši nolikuma 20. punktā noteiktajai preču paraugu novērtēšanas metodikai un dokumentē protokolā, uz kura pamata sagatavo eksperta atzinumu. Atzinumu rakstveidā iesniedz Pasūtītāja iepirkumu komisijai, kas, balsojot pieņem lēmumu par pretendenta piedāvājuma noraidīšanu vai atzīšanu par uzvarētāju.

## Preču paraugu novērtēšanas metodika:

* 1. piedāvāto preču paraugu sēriju sertifikātu atbilstības pārbaude tehniskās specifikācijas prasībām;
	2. makroskopiska maisu sistēmas novērtēšana un atbilstības pārbaude tehniskās specifikācijas prasībām;
	3. komponentu sagatavošana – saderības pārbaude ar Centra esošo aprīkojumu;
	4. sagatavota asins komponenta kvalitātes kontrole (Guide to the preperation, use and quality assurance of blood components, 19th edition);
	5. sagatavota asins komponenta kvalitātes kontroles rezultātu vērtēšana:
		1. ne mazāk kā 9 sagatavotiem asins komponentu paraugiem no 10 jāatbilst kvalitātes prasībām pēc ***hematokrīta*** (Guide to the preperation, use and quality assurance of blood components, 19th edition prasība 90%);
		2. ne mazāk kā 9 sagatavotiem asins komponentu paraugiem no 10 jāatbilst kvalitātes prasībām pēc ***reziduālo leikocītu skaita*** (Guide to the preperation, use and quality assurance of blood components, 19th edition prasība 90%)
		3. ne mazāk kā 9 sagatavotiem asins komponentu paraugiem no 10 jāatbilst kvalitātes prasībām pēc ***hemoglobīna*** (Guide to the preperation, use and quality assurance of blood components, 19th edition prasība 90%)
	6. Gadījumā, ja preču paraugu atbilstības novērtēšanas gaitā vairāk par 1 sagatavoto asins komponentu neatbilst augstāk minētiem kvalitātes prasībām, preču paraugu atbilstības novērtēšana tiks pārtraukta, un prece atzīta par neatbilstošu. Šajā gadījumā pretendenta iesniegtais piedāvājums tiks noraidīts.
	7. Pretendenta piedāvājuma noraidīšanas gadījumā veic nākamā piedāvājuma ar zemāko cenu izvēli saskaņā ar nolikuma 16. punktu un paraugu vērtēšanu saskaņā ar Nolikuma 17. – 20. punktu.
	8. Iepirkuma komisija piedāvājumu neizskata, ja piedāvājumu izvērtēšanas laikā pretendents savu piedāvājumu atsauc vai maina.
	9. Iepirkuma komisija pretendentu noraida, ja :
	10. pretendents ir iesniedzis nepatiesu informāciju, iesniedzis nepilnīgu vai vispār nav iesniedzis pieprasīto informāciju.
	11. piedāvājums neatbilst kādai iepirkuma nolikumā noteiktajai prasībai, vai piedāvājums tiek atzīts par nepamatoti lētu.
	12. Iepirkuma komisija pretendentu izslēdz no turpmākās dalības iepirkumā, ja komisija konstatē, ka attiecībā uz pretendentu, kuram saskaņā ar nolikumā noteikto piedāvājumu vērtēšanas kārtību būtu piešķiramas tiesības slēgt līgumu, ir attiecināmi Publisko iepirkumu likuma 42. panta pirmajā daļā noteiktie izslēgšanas noteikumi.

**V. IEPIRKUMA LĪGUMA slēgšana**

1. Trīs darba dienu laikā pēc lēmuma pieņemšanas visi pretendenti rakstiski tiks informēti par pieņemto lēmumu.
2. Ar izraudzīto pretendentu tiks slēgts iepirkuma līgums saskaņā ar nolikuma nosacījumiem.
3. Izraudzītais pretendents paraksta iepirkuma līgumu ne vēlāk kā 7 (septiņu) dienu laikā pēc Pasūtītāja rakstveida pieprasījuma, kurš sagatavots apstākļos, kad vairs nepastāv tiesiski šķēršļi iepirkuma līguma noslēgšanai.
4. Ja iepirkuma uzvarētājs neparaksta iepirkuma līgumu Pasūtītāja noteiktajā termiņā vai nepaziņo Pasūtītājam par līguma parakstīšanas faktu, Pasūtītājs to uzskata par atteikumu slēgt iepirkuma līgumu. Šādā gadījumā iepirkuma komisija ir tiesīga pieņemt lēmumu par līguma slēgšanas tiesību piešķiršanu nākamajam pretendentam, kurš iesniedzis piedāvājumā preci ar zemāko cenu, un kura tiek atzīta par atbilstošu preču atbilstības novērtējumā, saskaņā ar nolikuma 17.‑20. punktu.
5. Piegādātājs nodrošina piegādi ārkārtas gadījumā 48 stundu laikā, visā līguma darbības laikā. Pasūtītājam ir tiesības veikt piegādājamo preču uzglabāšanas apstākļu pārbaudes piegādātāja noliktavā, kā arī iegūt pārliecību par Pasūtītāja spēju izpildīt šajā punktā minētos nosacījumus.
6. Pretendentam pēc līguma noslēgšanas ir pienākums atļaut veikt un piedalīties pasūtītāja veiktajās piegādes un uzglabāšanas apstākļu pārbaudēs (otras puses audits) piegādātāja noliktavā un parakstīt pasūtītāja sastādītos dokumentus.
7. Pretendentam pēc līguma noslēgšanas ir pienākums pēc pasūtītāja pieprasījuma tā norādītajā laikā sniegt informāciju un iesniegt to pamatojošos dokumentus par preču uzglabāšanas vietu, apstākļiem, temperatūras monitoringu un preču loģistikas organizāciju no ražotāja līdz pasūtītāja noliktavai.
8. Pretendentam ir jānodrošina temperatūras monitorings un datu nodošana Pasūtītājam par katru piegādes reizi no ražotāja līdz Pasūtītājam.

**VI. pielikumu saraksts**

Nolikumam ir pievienoti 3 (trīs) pielikumi, kas ir tā neatņemamas sastāvdaļas:

|  |
| --- |
| 1. pielikums. Pieteikuma par piedalīšanos iepirkumā forma 2. pielikums. Tehniskā specifikācija  |
| 3. pielikums. Finanšu piedāvājuma forma |
|  |

Nolikuma 1. pielikums

(VADC 2018/06)

PIETEIKUMS

Par piedalīšanos iepirkumā

**“Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”**

**(identifikācijas Nr. VADC 2018/06)**

Pretendents, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pretendenta pilns nosaukums)

vienotais reģ. Nr. \_\_\_\_\_\_\_\_\_\_\_\_\_\_\_\_\_\_\_,

juridiskā adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

biroja adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

tālr. \_\_\_\_\_\_\_\_\_\_\_\_\_\_, elektroniskā pasta adrese:\_\_\_\_\_\_\_\_\_\_\_\_\_\_\_\_\_\_\_\_.

tā \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_personā

(pilnvarotās personas amats, vārds, uzvārds)

ar šī pieteikuma iesniegšanu:

⦁ piesakās piedalīties iepirkumā „Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”;

* apņemas ievērot visas nolikuma prasības;
* atzīst sava pieteikuma un piedāvājuma spēkā esamību līdz iepirkuma komisijas lēmuma pieņemšanai, bet gadījumā, ja tiek atzīts par uzvarētāju – līdz līguma noslēgšanai;
* apņemas, ja tiek atzīts par uzvarētāju, noslēgt līgumu;
* apliecina, ka piedāvātās maisu – caurulīšu sistēmas ar filtru filtrētas eritrocītu masas sagatavošanai un uzglabāšanai ir atļauts pārdot Latvijas Republikā un Eiropas Savienībā;
* apliecina, ka uz pretendentu neattiecas Publisko iepirkumu likuma 42.panta pirmajā daļā noteiktie Pretendentu izslēgšanas nosacījumi;
* apliecina, ka visas iesniegtās ziņas ir patiesas.

Potenciālā preču uzglabāšanas adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Informācija līguma noslēgšanai:

Banka: \_\_\_\_\_\_\_\_\_\_\_\_\_\_\_\_\_

Kods: \_\_\_\_\_\_\_\_\_\_\_\_\_\_\_\_\_\_\_\_

Konts: \_\_\_\_\_\_\_\_\_\_\_\_\_\_\_\_\_\_\_\_\_

Personas, kura parakstīs līgumu vārds, uzvārds, statuss (pilnvarota persona/valdes loceklis): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Paraksts[[1]](#footnote-1):

\_\_\_\_\_\_\_\_\_\_\_\_\_\_\_\_\_\_\_\_\_\_\_

(pilnvarotā persona)

Nolikuma 2. pielikums

(VADC 2018/06)

Tehniskā specifikācija

**“Maisu – caurulīšu sistēma ar filtru filtrētas eritrocītu masas sagatavošanai un**

|  |  |
| --- | --- |
| 1. **Maisu - caurulīšu sistēma ar filtru (turpmāk – maisu sistēma) paredzēta filtrētas eritrocītu masas sagatavošanai un uzglabāšanai**
 | **Lapas Nr. tehniskā un finanšu piedāvājuma dokumentācijā** |
| **2. Prasības iepirkuma priekšmetam** |
| 2.1. | Maisu sistēma piemērota darbam ar Centrā esošo aprīkojumu. |  |
| 2.2. | EK atbilstības deklarācijas (EC Declaration of Conformity) kopija. |  |
| 2.3. | CE marķējums uz katras maisu sistēmas (fotoattēls) un lietošanas instrukcijas. |  |
| 2.4. | Kvalitātes atbilstības sertifikāts maisu sistēmai - maisu sistēmas pilns nosaukums, ražotājs (apliecina ražotāja par kvalitāti atbildīgā vai kvalificētā persona) – paraugs. |  |
| 2.5. | Katra maisu sistēma ir sterila un apirogēna (dokumentālas liecības). |  |
| 2.6. | Katra maisu sistēma iepakota atsevišķi. |  |
| 2.7. | Maisu sistēmas marķējums:- katrai maisu sistēmai ir identifikācijas datu marķējums ciparu un svītrkodu formātā (atbilstoši ISBT 128 standartam: produkta kataloga Nr. (REF) un sērijas Nr. (LOT)), maisa tilpums un derīguma termiņš, papildus informācija uz maisa uzlīmes simbolu veidā;- maisa sistēmas caurulītei ir numerācijas marķējums, kas sastāv no ciparu/burtu kombinācijas un atkārtojas vismaz 6 reizes noteiktā attālumā. |  |
| 2.8. | Maisa tilpums no 400 līdz 600 ml. |  |
| 2.9. | Maisu sistēma ir aprīkota ar aizspiedņiem.  |  |
| 2.10. | Filtra apvalks – caurredzams un nav nepieciešama filtra iepriekšēja samitrināšana. |  |
| **3.Prasības ražotājam** |
| 3.1. | EC sertifikāts par pilnīgas kvalitātes nodrošinājuma sistēmuvaiEC sertifikāts par modeļa pārbaudi un EC sertifikāts par ražošanas kvalitātes nodrošināšanu vai EC sertifikāts par modeļa pārbaudi un EC sertifikāts par produkta kvalitātes nodrošināšanu vai EC sertifikāts par modeļa pārbaudi un EC sertifikāts par ražojuma verifikāciju . |  |
| **4.Prasības piegādātājam** |
| 4.1. | Piegādātājs ir ražotāja pilnvarots pārstāvis (ražotāja apliecinājums). |  |
| 4.2. | Piegādātājs nodrošina paziņošanu ZVA par maisu sistēmas laišanu apgrozībā Latvijas Republikas teritorijā (izdruka no LATMED reģistra). |  |
| 4.3. | Piegādātājs nodrošina ražotāja lietošanas instrukciju oriģinālā un latviešu valodā. |  |
| 4.4. | Gadījumā, ja maisu sistēmas ražotājs vai partijas numurs (REF) atšķiras no Centrā izmantojamo maisu sistēmas, piegādātājs nodrošina 10 paraugus atbilstības novērtēšanai. |  |
| 4.5. | Piegādātājs nodrošina kvalitātes atbilstības sertifikātu katrai maisu sistēmas sērijai - maisu sistēmas pilns nosaukums, ražotājs (apliecina ražotāja par kvalitāti atbildīgā vai kvalificētā persona). |  |
| **5. Citas prasības** |
| 5.1. | Maisu sistēmas derīguma termiņš ne mazāks kā 6 (seši) mēneši no piegādes brīža. |  |
| 5.2. | Nepieciešamais daudzums 2700 gab. |  |
| 5.3. | Paredzamais līguma darbības termiņš 1 gads. |  |
| 5.4. | Pirmā piegāde – 2018.gada 20. nedēļa |  |
| 5.5. | Piegādi veic pēc Pasūtītāja pieprasījuma. |  |

Nolikuma 3. pielikums

(VADC 2018/06)

Finanšu piedāvājums

**“Maisu – caurulīšu sistēma ar filtru filtrētas eritrocītu masas sagatavošanai un uzglabāšanai”**

**(identifikācijas Nr. VADC 2018/06)**

Valsts asinsdonoru centram

Sēlpils ielā 9, Rīgā, LV - 1007

2018. gada \_\_\_. \_\_\_\_\_\_\_\_\_\_\_[[2]](#footnote-2)

 Ar šo piedāvājumu \_\_\_\_\_\_\_\_\_\_\_\_\_\_\_\_\_\_\_/sabiedrība/\_\_\_\_\_\_\_\_\_\_\_\_\_\_\_\_\_\_, reģ. Nr.\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_, iesniedz savu piedāvājumu iepirkumā„Maisu – caurulīšu sistēma ar filtru filtrētas eritrocītu masas sagatavošanai un uzglabāšanai” (iepirkuma procedūras identifikācijas Nr. VADC 2018/06).

|  |  |  |  |  |
| --- | --- | --- | --- | --- |
| Nr. | Nosaukums | Daudzums (gab.)  | Vienības cena *euro* bez PVN | Kopējā cena *euro* bez PVN |
| 1. | Maisu – caurulīšu sistēma ar filtru filtrētas eritrocītu masas sagatavošanai un uzglabāšanai | 2 700 |  |  |

Piedāvātā kopējā cena *euro* bez PVN (divpadsmit mēnešiem) iepirkuma priekšmetam „Maisu – caurulīšu sistēma ar filtru filtrētas eritrocītu masas sagatavošanai un uzglabāšanai” ir \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (summa vārdiem: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_).

Līguma cena tiek aplikta ar PVN \_\_\_\_\_ % likmes apmērā

Apliecinām, ka piekrītam iepirkuma dokumentācijai un piekrītam, ka šis finanšu piedāvājums, ja iepirkuma komisija par to pieņems lēmumu, būs par pamatu iepirkuma līguma slēgšanai.

Pretendenta nosaukums \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pretendenta pilnvarotās personas ieņemamais amats, vārds, uzvārds, paraksts[[3]](#footnote-3)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-1)
2. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-2)
3. Neaizpilda, ja dokuments tiek parakstīts ar drošu elektronisko parakstu. [↑](#footnote-ref-3)